Ericu950/Stoicheia-meter-silver huggingface dataset:
ὁρῶν γάρ , ὦ ἄνδρες Ἀθηναῖοι , τὸ ναυτικὸν ὑμῶν καταλυόμενον καὶ τοὺς μὲν πλουσίους ἀτελεῖς ἀπὸ μικρῶν ἀναλωμάτων γιγνομένους , τοὺς δὲ μέτρι ἢ μικρὰ κεκτημένους τῶν πολιτῶν τὰ ὄντ ἀπολλύοντας , ἔτι δ ὑστερίζουσαν ἐκ τούτων τὴν πόλιν τῶν καιρῶν , ἔθηκα νόμον καθ ὃν τοὺς μὲν τὰ δίκαια ποιεῖν ἠνάγκασα , τοὺς πλουσίους , τοὺς δὲ πένητας ἔπαυσ ἀδικουμένους , τῇ πόλει δ ὅπερ ἦν χρησιμώτατον , ἐν καιρῷ γίγνεσθαι τὰς παρασκευὰς ἐποίησα 0 .
καὶ γραφεὶς τὸν ἀγῶνα τοῦτον εἰς ὑμᾶς εἰσῆλθον καὶ ἀπέφυγον , καὶ τὸ μέρος τῶν ψήφων ὁ διώκων οὐκ ἔλαβεν .
καίτοι πόσα χρήματα τοὺς ἡγεμόνας τῶν συμμοριῶν ἢ τοὺς δευτέρους καὶ τρίτους οἴεσθέ μοι διδόναι , ὥστε μάλιστα μὲν μὴ θεῖναι τὸν νόμον τοῦτον , εἰ δὲ μή , καταβάλλοντ ἐᾶν ἐν ὑπωμοσίᾳ 0 1 2 ;
τοσαῦτ , ὦ ἄνδρες Ἀθηναῖοι , ὅσ ὀκνήσαιμ ἂν πρὸς ὑμᾶς εἰπεῖν .
καὶ ταῦτ εἰκότως ἔπραττον ἐκεῖνοι .
ἦν γὰρ αὐτοῖς ἐκ μὲν τῶν προτέρων νόμων συνεκκαίδεκα λῃτουργεῖν , αὐτοῖς μὲν μικρὰ καὶ οὐδὲν ἀναλίσκουσι , τοὺς δ ἀπόρους τῶν πολιτῶν ἐπιτρίβουσιν , ἐκ δὲ τοῦ ἐμοῦ νόμου τὸ γιγνόμενον κατὰ τὴν οὐσίαν ἕκαστον τιθέναι , καὶ δυοῖν ἐφάνη τριήραρχος ὁ τῆς μιᾶς ἕκτος καὶ δέκατος πρότερον συντελής 0 ·
οὐ δὲ γὰρ τριηράρχους ἔτ ὠνόμαζον ἑαυτούς , ἀλλὰ συντελεῖς .
ὥστε δὴ ταῦτα λυθῆναι καὶ μὴ τὰ δίκαια ποιεῖν ἀναγκασθῆναι , οὐκ ἔσθ ὅ τι οὐκ ἐδίδοσαν .
καί μοι λέγε πρῶτον μὲν τὸ ψήφισμα καθ ὃ εἰσῆλθον τὴν γραφήν , εἶτα τοὺς καταλόγους , τόν τ ἐκ τοῦ προτέρου νόμου καὶ τὸν κατὰ τὸν ἐμόν 0 .
ἐπὶ ἄρχοντος Πολυκλέους , μηνὸς βοηδρομιῶνος ἕκτῃ ἐπὶ δέκα , φυλῆς πρυτανευούσης Ἱπποθωντίδος , Δημοσθένης Δημοσθένους Παιανιεὺς εἰσήνεγκε νόμον τριηραρχικὸν ἀντὶ τοῦ πρότερον , καθ ὃν αἱ συντέλειαι ἦσαν τῶν τριηράρχων ·
καὶ ἐπεχειροτόνησεν ἡ βουλὴ καὶ ὁ δῆμος ·
καὶ ἀπήνεγκε παρανόμων Δημοσθένει Πατροκλῆς Φλυεύς , καὶ τὸ μέρος τῶν ψήφων οὐ λαβὼν ἀπέτεισε τὰς πεντακοσίας δραχμάς .
φέρε δὴ καὶ τὸν καλὸν κατάλογον .
κΑτΑλΟγΟσ .
τοὺς τριηράρχους καλεῖσθαι ἐπὶ τὴν τριήρη συνεκκαίδεκα ἐκ τῶν ἐν τοῖς λόχοις συντελειῶν , ἀπὸ εἴκοσι καὶ πέντε ἐτῶν εἰς τετταράκοντα , ἐπὶ ἴσον τῇ χορηγίᾳ χρωμένους .
φέρε δὴ παρὰ τοῦτον τὸν ἐκ τοῦ ἐμοῦ νόμου κατάλογον .
τοὺς τριηράρχους αἱρεῖσθαι ἐπὶ τὴν τριήρη ἀπὸ τῆς οὐσίας κατὰ τίμησιν , ἀπὸ ταλάντων δέκα ·
ἐὰν δὲ πλειόνων ἡ οὐσία ἀποτετιμημένη ᾖ χρημάτων , κατὰ τὸν ἀναλογισμὸν ἕως τριῶν πλοίων καὶ ὑπηρετικοῦ ἡ λειτουργία ἔστω .
κατὰ τὴν αὐτὴν δὲ ἀναλογίαν ἔστω καὶ οἷς ἐλάττων οὐσία ἐστὶ τῶν δέκα ταλάντων , εἰς συντέλειαν συναγομένοις εἰς τὰ δέκα τάλαντα .
ἆρα μικρὰ βοηθῆσαι τοῖς πένησιν ὑμῶν δοκῶ , ἢ μίκρ ἀναλῶσαι ἂν τοῦ μὴ τὰ δίκαια ποιεῖν οἱ πλούσιοι ;
οὐ τοίνυν μόνον τῷ μὴ καθυφεῖναι ταῦτα σεμνύνομαι , οὐ δὲ τῷ γραφεὶς ἀποφυγεῖν , ἀλλὰ καὶ τῷ συμφέροντα θεῖναι τὸν νόμον καὶ τῷ πεῖραν ἔργῳ δεδωκέναι .
πάντα γὰρ τὸν πόλεμον τῶν ἀποστόλων γιγνομένων κατὰ τὸν νόμον τὸν ἐμόν , οὐχ ἱκετηρίαν ἔθηκε τριήραρχος οὐδεὶς πώποθ ὡς ἀδικούμενος παρ ὑμῖν , οὐκ ἐν Μουνιχίας ἐκαθέζετο , οὐχ ὑπὸ τῶν ἀποστολέων ἐδέθη , οὐ τριήρης οὔ τ ἔξω καταλειφθεῖσ ἀπώλετο τῇ πόλει , οὔ τ αὐτοῦ ἀπελείφθη οὐ δυναμένη ἀνάγεσθαι .
καίτοι κατὰ τοὺς προτέρους νόμους ἅπαντα ταῦτ ἐγίγνετο .
τὸ δ αἴτιον , ἐν τοῖς πένησιν ἦν τὸ λῃτουργεῖν ·
πολλὰ δὴ τ ἀδύνατα συνέβαινεν .
ἐγὼ δ ἐκ τῶν ἀπόρων εἰς τοὺς εὐπόρους μετήνεγκα τὰς τριηραρχίας ·
πάντ οὖν τὰ δέοντ ἐγίγνετο .
καὶ μὴν καὶ κατ αὐτὸ τοῦτ ἄξιός εἰμ ἐπαίνου τυχεῖν , ὅτι πάντα τὰ τοιαῦτα προῃρούμην πολιτεύματα , ἀφ ὧν ἅμα δόξαι καὶ τιμαὶ καὶ δυνάμεις συνέβαινον τῇ πόλει ·
βάσκανον δὲ καὶ πικρὸν καὶ κακόηθες οὐδέν ἐστι πολίτευμ ἐμόν , οὐ δὲ ταπεινόν , οὐ δὲ τῆς πόλεως ἀνάξιον .
τ αὐτὸ τοίνυν ἦθος ἔχων ἔν τε τοῖς κατὰ τὴν πόλιν πολιτεύμασι καὶ ἐν τοῖς Ἑλληνικοῖς φανήσομαι ·
οὔ τε γὰρ ἐν τῇ πόλει τὰς παρὰ τῶν πλουσίων χάριτας μᾶλλον ἢ τὰ τῶν πολλῶν δίκαι εἱλόμην , οὔ τ ἐν τοῖς Ἑλληνικοῖς τὰ Φιλίππου δῶρα καὶ τὴν ξενίαν ἠγάπησα ἀντὶ τῶν κοινῇ πᾶσι τοῖς Ἕλλησι συμφερόντων 0 .
ἡγοῦμαι τοίνυν λοιπὸν εἶναί μοι περὶ τοῦ κηρύγματος εἰπεῖν καὶ τῶν εὐθυνῶν ·
τὸ γὰρ ὡς τ ἄριστά τ ἔπραττον καὶ διὰ παντὸς εὔνους εἰμὶ καὶ πρόθυμος εὖ ποιεῖν ὑμᾶς , ἱκανῶς ἐκ τῶν εἰρημένων δεδηλῶσθαί μοι νομίζω .
καίτοι τὰ μέγιστά γε τῶν πεπολιτευμένων καὶ πεπραγμένων ἐμαυτῷ παραλείπω , ὑπολαμβάνων πρῶτον μὲν ἐφεξῆς τοὺς περὶ αὐτοῦ τοῦ παρανόμου λόγους ἀποδοῦναί με δεῖν , εἶτα , κ ἂν μηδὲν εἴπω περὶ τῶν λοιπῶν πολιτευμάτων , ὁμοίως παρ ὑμῶν ἑκάστῳ τὸ συνειδὸς ὑπάρχειν μοι .
τῶν μὲν οὖν λόγων , οὓς οὗτος ἄνω καὶ κάτω διακυκῶν ἔλεγε περὶ τῶν παραγεγραμμένων νόμων , οὔ τε μὰ τοὺς θεοὺς ὑμᾶς οἶμαι μανθάνειν οὔ τ αὐτὸς ἐδυνάμην συνεῖναι τοὺς πολλούς ·
ἁπλῶς δὲ τὴν ὀρθὴν περὶ τῶν δικαίων διαλέξομαι .
τοσούτου γὰρ δέω λέγειν ὡς οὐκ εἴμ ὑπεύθυνος , ὃ νῦν οὗτος διέβαλλε καὶ διωρίζετο , ὥσθ ἅπαντα τὸν βίον ὑπεύθυνος εἶναι ὁμολογῶ ὧν ἢ διακεχείρικ ἢ πεπολίτευμαι παρ ὑμῖν .
ὧν μέντοι γ ἐκ τῆς ἰδίας οὐσίας ἐπαγγειλάμενος δέδωκα τῷ δήμῳ , οὐδεμίαν ἡμέραν ὑπεύθυνος εἶναί φημι  ἀκούεις Αἰσχίνη ;
οὐ δ ἄλλον οὐδένα , οὐ δ ἂν τῶν ἐννέ ἀρχόντων τις ὢν τύχῃ 0 .
τίς γάρ ἐστι νόμος τοσαύτης ἀδικίας καὶ μισανθρωπίας μεστὸς ὥστε τὸν δόντα τι τῶν ἰδίων καὶ ποιήσαντα πρᾶγμα φιλάνθρωπον καὶ φιλόδωρον τῆς χάριτος μὲν ἀποστερεῖν , εἰς τοὺς συκοφάντας δ ἄγειν , καὶ τούτους ἐπὶ τὰς εὐθύνας ὧν ἔδωκεν ἐφιστάναι ;
οὐ δὲ εἷς 0 .
εἰ δέ φησιν οὗτος , δειξάτω , κ ἀγὼ στέρξω καὶ σιωπήσομαι .
ἀλλ οὐκ ἔστιν , ἄνδρες Ἀθηναῖοι , ἀλλ οὗτος συκοφαντῶν , ὅτι ἐπὶ τῷ θεωρικῷ τότ ὢν ἐπέδωκα τὰ χρήματα , ἐπῄνεσεν αὐτό φησίν ὑπεύθυνον ὄντα οὐ περὶ τούτων γ οὐδενὸς ὧν ὑπεύθυνος ἦν , ἀλλ ἐφ οἷς ἐπέδωκα , ὦ συκοφάντα .
ἀλλὰ καὶ τειχοποιὸς ἦσθα καὶ διά γε τοῦτο ὀρθῶς ἐπῃνούμην , ὅτι τ ἀνηλωμέν ἔδωκα καὶ οὐκ ἐλογιζόμην .
ὁ μὲν γὰρ λογισμὸς εὐθυνῶν καὶ τῶν ἐξετασόντων προσδεῖται , ἡ δὲ δωρειὰ χάριτος καὶ ἐπαίνου δικαία ἐστὶ τυγχάνειν ·
διόπερ ταῦτ ἔγραψεν ὁδὶ περὶ ἐμοῦ .
ὅτι δ οὕτω ταῦτ οὐ μόνον ἐν τοῖς νόμοις , ἀλλὰ καὶ ἐν τοῖς ὑμετέροις ἤθεσιν ὥρισται , ἐγὼ ῥᾳδίως πολλαχόθεν δείξω .
πρῶτον μὲν γὰρ Ναυσικλῆς στρατηγῶν ἐφ οἷς ἀπὸ τῶν ἰδίων προεῖτο πολλάκις ἐστεφάνωται ὑφ ὑμῶν ·
εἶθ ὅτε τὰς ἀσπίδας Διότιμος ἔδωκε καὶ πάλιν Χαρίδημος , ἐστεφανοῦντο ·
εἶθ οὑτοσὶ Νεοπτόλεμος πολλῶν ἔργων ἐπιστάτης ὤν , ἐφ οἷς ἐπέδωκε τετίμηται .
σχέτλιον γὰρ ἂν εἴη τοῦτό γε , εἰ τῷ τιν ἀρχὴν ἄρχοντι ἢ διδόναι τῇ πόλει τὰ ἑαυτοῦ διὰ τὴν ἀρχὴν μὴ ἐξέσται , ἢ τῶν δοθέντων ἀντὶ τοῦ κομίσασθαι χάριν εὐθύνας ὑφέξει .
ὅτι τοίνυν ταῦτ ἀληθῆ λέγω , λέγε τὰ ψηφίσματά μοι τὰ τούτοις γεγενημέν αὐτὰ λαβών .
ἄρχων Δημόνικος Φλυεύς , βοηδρομιῶνος ἕκτῃ μετ εἰκάδα , γνώμη βουλῆς καὶ δήμου , Καλλίας Φρεάρριος εἶπεν , ὅτι δοκεῖ τῇ βουλῇ καὶ τῷ δήμῳ στεφανῶσαι Ναυσικλέα τὸν ἐπὶ τῶν ὅπλων , ὅτι Ἀθηναίων ὁπλιτῶν δισχιλίων ὄντων ἐν Ἴμβρῳ καὶ βοηθούντων τοῖς κατοικοῦσιν Ἀθηναίων τὴν νῆσον , οὐ δυναμένου Φίλωνος τοῦ ἐπὶ τῆς διοικήσεως κεχειροτονημένου διὰ τοὺς χειμῶνας πλεῦσαι καὶ μισθοδοτῆσαι τοὺς ὁπλίτας , ἐκ τῆς ἰδίας οὐσίας ἔδωκε καὶ οὐκ εἰσέπραξε τὸν δῆμον , καὶ ἀναγορεῦσαι τὸν στέφανον Διονυσίοις τραγῳδοῖς καινοῖς .
ΕτΕΡΟν ΨΗΦΙΣΜΑ 0 .
Εἶπε Καλλίας Φρεάρριος , πρυτάνεων λεγόντων , βουλῆς γνώμη ·
ἐπειδὴ Χαρίδημος ὁ ἐπὶ τῶν ὁπλιτῶν , ἀποσταλεὶς εἰς Σαλαμῖνα , καὶ Διότιμος ὁ ἐπὶ τῶν ἱππέων , ἐν τῇ ἐπὶ τοῦ ποταμοῦ μάχῃ τῶν στρατιωτῶν τινῶν ὑπὸ τῶν πολεμίων σκυλευθέντων , ἐκ τῶν ἰδίων ἀναλωμάτων καθώπλισαν τοὺς νεανίσκους ἀσπίσιν ὀκτακοσίαις , δεδόχθαι τῇ βουλῇ καὶ τῷ δήμῳ στεφανῶσαι Χαρίδημον καὶ Διότιμον χρυσῷ στεφάνῳ , καὶ ἀναγορεῦσαι Παναθηναίοις τοῖς μεγάλοις ἐν τῷ γυμνικῷ ἀγῶνι καὶ Διονυσίοις τραγῳδοῖς καινοῖς ·
τῆς δὲ ἀναγορεύσεως ἐπιμεληθῆναι θεσμοθέτας , πρυτάνεις , ἀγωνοθέτας .
τούτων ἕκαστος , Αἰσχίνη , τῆς μὲν ἀρχῆς ἧς ἦρχεν ὑπεύθυνος ἦν , ἐφ οἷς δ ἐστεφανοῦτο οὐχ ὑπεύθυνος 0 .
οὐκοῦν οὐ δ ἐγώ 0 ·
τ αὐτὰ γὰρ δίκαι ἐστί μοι περὶ τῶν αὐτῶν τοῖς ἄλλοις δήπου .
ἐπέδωκα ·
ἐπαινοῦμαι διὰ ταῦτα , οὐκ ὢν ὧν ἔδωχ ὑπεύθυνος .
ἦρχον ·
καὶ δέδωκά γ εὐθύνας ἐκείνων , οὐχ ὧν ἐπέδωκα .
νὴ Δί , ἀλλ ἀδίκως ἦρξα .
εἶτα παρών , ὅτε μ εἰσῆγον οἱ λογισταί , οὐ κατηγόρεις ;
ἵνα τοίνυν ἴδηθ ὅτι αὐτὸς οὗτός μοι μαρτυρεῖ ἐφ οἷς οὐχ ὑπεύθυνος ἦν ἐστεφανῶσθαι , λαβὼν ἀνάγνωθι τὸ ψήφισμ ὅλον τὸ γραφέν μοι .
οἷς γὰρ οὐκ ἐγράψατο τοῦ προβουλεύματος , τούτοις ἃ διώκει συκοφαντῶν φανήσεται .
ἐπὶ ἄρχοντος Εὐθυκλέους , πυανεψιῶνος ἐνάτῃ ἀπιόντος , φυλῆς πρυτανευούσης Οἰνῇδος , Κτησιφῶν Λεωσθένους Ἀναφλύστιος εἶπεν ·
ἐπειδὴ Δημοσθένης Δημοσθένους Παιανιεὺς γενόμενος ἐπιμελητὴς τῆς τῶν τειχῶν ἐπισκευῆς καὶ προσαναλώσας εἰς τὰ ἔργα ἀπὸ τῆς ἰδίας οὐσίας τρία τάλαντα ἐπέδωκε ταῦτα τῷ δήμῳ , καὶ ἐπὶ τοῦ θεωρικοῦ κατασταθεὶς ἐπέδωκε τοῖς ἐκ πασῶν τῶν φυλῶν θεωροῖς ἑκατὸν μνᾶς εἰς θυσίας , δεδόχθαι τῇ βουλῇ καὶ τῷ δήμῳ τῷ Ἀθηναίων ἐπαινέσαι Δημοσθένην Δημοσθένους Παιανιέα ἀρετῆς ἕνεκα καὶ καλοκαγαθίας ἧς ἔχων διατελεῖ ἐν παντὶ καιρῷ εἰς τὸν δῆμον τὸν Ἀθηναίων , καὶ στεφανῶσαι χρυσῷ στεφάνῳ , καὶ ἀναγορεῦσαι τὸν στέφανον ἐν τῷ θεάτρῳ Διονυσίοις τραγῳδοῖς καινοῖς ·
τῆς δὲ ἀναγορεύσεως ἐπιμεληθῆναι τὸν ἀγωνοθέτην .
οὐκοῦν ἃ μὲν ἐπέδωκα , ταῦτ ἐστὶν ὧν οὐδὲν σὺ γέγραψαι ·
ἃ δέ φησιν ἡ βουλὴ δεῖν ἀντὶ τούτων γενέσθαι μοι , ταῦτ ἔσθ ἃ διώκεις .
τὸ λαβεῖν οὖν τὰ διδόμεν ὁμολογῶν ἔννομον εἶναι , τὸ χάριν τούτων ἀποδοῦναι παρανόμων γράφει .
ὁ δὲ παμπόνηρος ἄνθρωπος καὶ θεοῖς ἐχθρὸς καὶ βάσκανος ὄντως ποῖός τις ἂν εἴη πρὸς θεῶν ;
οὐχ ὁ τοιοῦτος 0 ;
καὶ μὴν περὶ τοῦ γ ἐν τῷ θεάτρῳ κηρύττεσθαι , τὸ μὲν μυριάκις μυρίους κεκηρῦχθαι παραλείπω καὶ τὸ πολλάκις αὐτὸς πρότερον 0 .
ἀλλὰ πρὸς θεῶν οὕτω σκαιὸς εἶ καὶ ἀναίσθητος , Αἰσχίνη , ὥστ οὐ δύνασαι λογίσασθαι ὅτι τῷ μὲν στεφανουμένῳ τὸν αὐτὸν ἔχει ζῆλον ὁ στέφανος , ὅπου ἂν ἀναρρηθῇ , τοῦ δὲ τῶν στεφανούντων εἵνεκα συμφέροντος ἐν τῷ θεάτρῳ γίγνεται τὸ κήρυγμα ;
οἱ γὰρ ἀκούσαντες ἅπαντες εἰς τὸ ποιεῖν εὖ τὴν πόλιν προτρέπονται , καὶ τοὺς ἀποδιδόντας τὴν χάριν μᾶλλον ἐπαινοῦσι τοῦ στεφανουμένου ·
διόπερ τὸν νόμον τοῦτον ἡ πόλις γέγραφεν .
λέγε δ αὐτόν μοι τὸν νόμον λαβών .
νΟμΟσ .
ὅσους στεφανοῦσί τινες τῶν δήμων , τὰς ἀναγορεύσεις τῶν στεφάνων ποιεῖσθαι ἐν αὐτοῖς ἑκάστους τοῖς ἰδίοις δήμοις , ἐὰν μή τινας ὁ δῆμος ὁ τῶν Ἀθηναίων ἢ ἡ βουλὴ στεφανοῖ ·
τούτους δ ἐξεῖναι ἐν τῷ θεάτρῳ Διονυσίοις ἀκούεις , Αἰσχίνη , τοῦ νόμου λέγοντος σαφῶς , πλὴν ἐάν τινας ὁ δῆμος ἢ ἡ βουλὴ ψηφίσηται ·
τούτους δ ἀναγορευέτω τί οὖν , ὦ ταλαίπωρε , συκοφαντεῖς ;
τί λόγους πλάττεις ;
τί σαυτὸν οὐκ ἐλλεβορίζεις ἐπὶ τούτοις ;
ἀλλ οὐ δ αἰσχύνει φθόνου δίκην εἰσάγων , οὐκ ἀδικήματος οὐδενός , καὶ νόμους μεταποιῶν , τῶν δ ἀφαιρῶν μέρη , οὓς ὅλους δίκαιον ἦν ἀναγιγνώσκεσθαι τοῖς γ ὀμωμοκόσιν κατὰ τοὺς νόμους ψηφιεῖσθαι ;
ἔπειτα τοιαῦτα ποιῶν λέγεις πόσα δεῖ προσεῖναι τῷ δημοτικῷ , ὥσπερ ἀνδριάντ ἐκδεδωκὼς κατὰ συγγραφήν , εἶτ οὐκ ἔχονθ ἃ προσῆκεν ἐκ τῆς συγγραφῆς κομιζόμενος , ἢ λόγῳ τοὺς δημοτικούς , ἀλλ οὐ τοῖς πράγμασι καὶ τοῖς πολιτεύμασιν γιγνωσκομένους 0 .
καὶ βοᾷς ῥητὰ καὶ ἄρρητ ὀνομάζων , ὥσπερ ἐξ ἁμάξης , ἃ σοὶ καὶ τῷ σῷ γένει πρόσεστιν , οὐκ ἐμοί 0 .
καίτοι καὶ τοῦτ , ὦ ἄνδρες Ἀθηναῖοι 0 ·
ἐγὼ λοιδορίαν κατηγορίας τούτῳ διαφέρειν ἡγοῦμαι , τῷ τὴν μὲν κατηγορίαν ἀδικήματ ἔχειν , ὧν ἐν τοῖς νόμοις εἰσὶν αἱ τιμωρίαι , τὴν δὲ λοιδορίαν βλασφημίας , ἃς κατὰ τὴν αὑτῶν φύσιν τοῖς ἐχθροῖς περὶ ἀλλήλων συμβαίνει λέγειν 0 .
οἰκοδομῆσαι δὲ τοὺς προγόνους ταυτὶ τὰ δικαστήρι ὑπείληφα , οὐχ ἵνα συλλέξαντες ὑμᾶς εἰς ταῦτα ἀπὸ τῶν ἰδίων κακῶς τ ἀπόρρητα λέγωμεν ἀλλήλους , ἀλλ ἵν ἐξελέγχωμεν ἐάν τις ἠδικηκώς τι τυγχάνῃ τὴν πόλιν .
ταῦτα τοίνυν εἰδὼς Αἰσχίνης οὐδὲν ἧττον ἐμοῦ πομπεύειν ἀντὶ τοῦ κατηγορεῖν εἵλετο .
οὐ μὴν οὐ δ ἐνταῦθ ἔλαττον ἔχων δίκαιός ἐστιν ἀπελθεῖν .
ἤδη δ ἐπὶ ταῦτα πορεύσομαι , τοσοῦτον αὐτὸν ἐρωτήσας .
πότερόν σέ τις , Αἰσχίνη , τῆς πόλεως ἐχθρὸν ἢ ἐμὸν εἶναι φῇ ;
ἐμὸν δῆλον ὅτι 0 1 .
εἶθ οὗ μὲν ἦν παρ ἐμοῦ δίκην κατὰ τοὺς νόμους ὑπὲρ τούτων λαβεῖν , εἴπερ ἠδίκουν , ἐξέλειπες , ἐν ταῖς εὐθύναις , ἐν ταῖς γραφαῖς , ἐν ταῖς ἄλλαις κρίσεσιν ·
οὗ δ ἐγὼ μὲν ἀθῷος ἅπασι , τοῖς νόμοις , τῷ χρόνῳ , τῇ προθεσμίᾳ , τῷ κεκρίσθαι περὶ πάντων πολλάκις πρότερον , τῷ μηδεπώποτ ἐξελεγχθῆναι μηδὲν ὑμᾶς ἀδικῶν , τῇ πόλει δ ἢ πλέον ἢ ἔλαττον ἀνάγκη τῶν γε δημοσίᾳ πεπραγμένων μετεῖναι τῆς δόξης , ἐνταῦθ ἀπήντηκας 0 ;
ὅρα μὴ τούτων μὲν ἐχθρὸς ᾖς , ἐμοὶ δὲ προσποιῇ .
ἐπειδὴ τοίνυν ἡ μὲν εὐσεβὴς καὶ δικαία ψῆφος ἅπασι δέδεικται , δεῖ δέ μ , ὡς ἔοικε , καίπερ οὐ φιλολοίδορον ὄντα , διὰ τὰς ὑπὸ τούτου βλασφημίας εἰρημένας ἀντὶ πολλῶν καὶ ψευδῶν αὐτὰ τ ἀναγκαιότατ εἰπεῖν περὶ αὐτοῦ , καὶ δεῖξαι τίς ὢν κ ἀκ τίνων ῥᾳδίως οὕτως ἄρχει τοῦ κακῶς λέγειν , καὶ λόγους τινὰς διασύρει , αὐτὸς εἰρηκὼς ἃ τίς οὐκ ἂν ὤκνησεν τῶν μετρίων ἀνθρώπων φθέγξασθαι ;
εἰ γὰρ Αἰακὸς ἢ Ῥαδάμανθυς ἢ Μίνως ἦν ὁ κατηγορῶν , ἀλλὰ μὴ σπερμολόγος , περίτριμμ ἀγορᾶς , ὄλεθρος γραμματεύς , οὐκ ἂν αὐτὸν οἶμαι ταῦτ εἰπεῖν οὐ δ ἂν οὕτως ἐπαχθεῖς λόγους πορίσασθαι , ὥσπερ ἐν τραγῳδίᾳ βοῶντα ὦ γῆ καὶ ἥλιε καὶ ἀρετὴ καὶ τὰ τοιαῦτα , καὶ πάλιν σύνεσιν καὶ παιδεία ἐπικαλούμενον , ᾗ τὰ καλὰ καὶ τὰ αἰσχρὰ διαγιγνώσκεται 0 .
ταῦτα γὰρ δήπουθεν ἠκούετ αὐτοῦ λέγοντος .
σοὶ δ ἀρετῆς , ὦ κάθαρμα , ἢ τοῖς σοῖς τίς μετουσία 0 1 ;
ἢ καλῶν ἢ μὴ τοιούτων τίς διάγνωσις 0 ;
πόθεν ἢ πῶς ἀξιωθέντι 0 ;
ποῦ δὲ παιδείας σοὶ θέμις μνησθῆναι 0 ;
ἧς τῶν μὲν ὡς ἀληθῶς τετυχηκότων οὐ δ ἂν εἷς εἴποι περὶ αὑτοῦ τοιοῦτον οὐδέν , ἀλλὰ κ ἂν ἑτέρου λέγοντος ἐρυθριάσειε , τοῖς δ ἀπολειφθεῖσι μέν , ὥσπερ σύ , προσποιουμένοις δ ὑπ ἀναισθησίας τὸ τοὺς ἀκούοντας ἀλγεῖν ποιεῖν ὅταν λέγωσιν , οὐ τὸ δοκεῖν τοιούτοις εἶναι περίεστιν 0 .
οὐκ ἀπορῶν δ ὅ τι χρὴ περὶ σοῦ καὶ τῶν σῶν εἰπεῖν , ἀπορῶ τοῦ πρώτου μνησθῶ ·
πότερ ὡς ὁ πατήρ σου Τρόμης ἐδούλευε παρ Ἐλπίᾳ τῷ πρὸς τῷ Θησείῳ διδάσκοντι γράμματα , χοίνικας παχείας ἔχων καὶ ξύλον 0 ;
ἢ ὡς ἡ μήτηρ τοῖς μεθημερινοῖς γάμοις ἐν τῷ κλεισίῳ τῷ πρὸς τῷ καλαμίτῃ ἥρῳ χρωμένη τὸν καλὸν ἀνδριάντα καὶ τριταγωνιστὴν ἄκρον ἐξέθρεψέ σε 0 ;
ἀλλὰ πάντες ἴσασι ταῦτα , κ ἂν ἐγὼ μὴ λέγω .
ἀλλ ὡς ὁ τριηραύλης Φορμίων , ὁ Δίωνος τοῦ Φρεαρρίου δοῦλος , ἀνέστησεν αὐτὴν ἀπὸ ταύτης τῆς καλῆς ἐργασίας 0 ;
ἀλλὰ νὴ τὸν Δία καὶ θεοὺς ὀκνῶ μὴ περὶ σοῦ τὰ προσήκοντα λέγων αὐτὸς οὐ προσήκοντας ἐμαυτῷ δόξω προῃρῆσθαι λόγους .
ταῦτα μὲν οὖν ἐάσω , ἀπ αὐτῶν δ ὧν αὐτὸς βεβίωκεν ἄρξομαι ·
οὐ δὲ γὰρ ὧν ἔτυχεν ἦν , ἀλλ οἷς ὁ δῆμος καταρᾶται .
ὀψὲ γάρ ποτε  ὀψὲ λέγω ;
χθὲς μὲν οὖν καὶ πρώην ἅμ Ἀθηναῖος καὶ ῥήτωρ γέγονεν , καὶ δύο συλλαβὰς προσθεὶς τὸν μὲν πατέρ ἀντὶ Τρόμητος ἐποίησεν Ἀτρόμητον , τὴν δὲ μητέρα σεμνῶς πάνυ Γλαυκοθέαν , ἣν Ἔμπουσαν ἅπαντες ἴσασι καλουμένην , ἐκ τοῦ πάντα ποιεῖν καὶ πάσχειν δηλονότι ταύτης τῆς ἐπωνυμίας τυχοῦσαν 0 ·
πόθεν γὰρ ἄλλοθεν 0 ;
ἀλλ ὅμως οὕτως ἀχάριστος εἶ καὶ πονηρὸς φύσει ὥστ ἐλεύθερος ἐκ δούλου καὶ πλούσιος ἐκ πτωχοῦ διὰ τουτουσὶ γεγονὼς οὐχ ὅπως χάριν αὐτοῖς ἔχεις , ἀλλὰ μισθώσας σαυτὸν κατὰ τουτωνὶ πολιτεύει 0 .
καὶ περὶ ὧν μὲν ἔστι τις ἀμφισβήτησις , ὡς ἄρ ὑπὲρ τῆς πόλεως εἴρηκεν , ἐάσω ·
ἃ δ ὑπὲρ τῶν ἐχθρῶν φανερῶς ἀπεδείχθη πράττων , ταῦτ ἀναμνήσω .
τίς γὰρ ὑμῶν οὐκ οἶδεν τὸν ἀποψηφισθέντ Ἀντιφῶντα , ὃς ἐπαγγειλάμενος Φιλίππῳ τὰ νεώρι ἐμπρήσειν εἰς τὴν πόλιν ἦλθεν ;
ὃν λαβόντος ἐμοῦ κεκρυμμένον ἐν Πειραιεῖ καὶ καταστήσαντος εἰς τὴν ἐκκλησίαν βοῶν ὁ βάσκανος οὗτος καὶ κεκραγώς , ὡς ἐν δημοκρατίᾳ δεινὰ ποιῶ τοὺς ἠτυχηκότας τῶν πολιτῶν ὑβρίζων καὶ ἐπ οἰκίας βαδίζων ἄνευ ψηφίσματος , ἀφεθῆναι ἐποίησεν .
καὶ εἰ μὴ ἡ βουλὴ ἡ ἐξ Ἀρείου πάγου τὸ πρᾶγμ αἰσθομένη καὶ τὴν ὑμετέραν ἄγνοιαν ἐν οὐ δέοντι συμβεβηκυῖαν ἰδοῦσα ἐπεζήτησε τὸν ἄνθρωπον καὶ συλλαβοῦσ ἐπανήγαγεν ὡς ὑμᾶς , ἐξήρπαστ ἂν ὁ τοιοῦτος καὶ τὸ δίκην δοῦναι διαδὺς ἐξεπέπεμπτ ἂν ὑπὸ τοῦ σεμνολόγου τουτουί ·
νῦν δ ὑμεῖς στρεβλώσαντες αὐτὸν ἀπεκτείνατε , ὡς ἔδει γε καὶ τοῦτον .
τοιγαροῦν εἰδυῖα ταῦθ ἡ βουλὴ ἡ ἐξ Ἀρείου πάγου τότε τούτῳ πεπραγμένα , χειροτονησάντων αὐτὸν ὑμῶν σύνδικον ὑπὲρ τοῦ ἱεροῦ τοῦ ἐν Δήλῳ ἀπὸ τῆς αὐτῆς ἀγνοίας ἧσπερ πολλὰ προΐεσθε τῶν κοινῶν , ὡς προσείλεσθε κ ἀκείνην καὶ τοῦ πράγματος κυρίαν ἐποιήσατε , τοῦτον μὲν εὐθὺς ἀπήλασεν ὡς προδότην , Ὑπερείδῃ δὲ λέγειν προσέταξε ·
καὶ ταῦτ ἀπὸ τοῦ βωμοῦ φέρουσα τὴν ψῆφον ἔπραξε , καὶ οὐδεμία ψῆφος ἠνέχθη τῷ μιαρῷ τούτῳ .
καὶ ὅτι ταῦτ ἀληθῆ λέγω , κάλει τούτων τοὺς μάρτυρας .
μΑΡτΥΡΕσ .
μαρτυροῦσι Δημοσθένει ὑπὲρ ἁπάντων οἵδε , Καλλίας Σουνιεύς , Ζήνων Φλυεύς , Κλέων Φαληρεύς , Δημόνικος Μαραθώνιος , ὅτι τοῦ δήμου ποτὲ χειροτονήσαντος Αἰσχίνην σύνδικον ὑπὲρ τοῦ ἱεροῦ τοῦ ἐν Δήλῳ εἰς τοὺς Ἀμφικτύονας συνεδρεύσαντες ἡμεῖς ἐκρίναμεν Ὑπερείδην ἄξιον εἶναι μᾶλλον ὑπὲρ τῆς πόλεως λέγειν , καὶ ἀπεστάλη Ὑπερείδης .
οὐκοῦν ὅτε τοῦτον τοῦ λέγειν ἀπήλασεν ἡ βουλὴ καὶ προσέταξ ἑτέρῳ , τότε καὶ προδότην εἶναι καὶ κακόνουν ὑμῖν ἀπέφηνεν .
ἓν μὲν τοίνυν τοῦτο τοιοῦτο πολίτευμα τοῦ νεανίου τούτου , ὅμοιόν γε , οὐ γάρ 0 1 ;
οἷς ἐμοῦ κατηγορεῖ ·
ἕτερον δ ἀναμιμνῄσκεσθε .
ὅτε γὰρ Πύθωνα Φίλιππος ἔπεμψε τὸν Βυζάντιον καὶ παρὰ τῶν αὑτοῦ συμμάχων πάντων συνέπεμψε πρέσβεις , ὡς ἐν αἰσχύνῃ ποιήσων τὴν πόλιν καὶ δείξων ἀδικοῦσαν , τότ ἐγὼ μὲν τῷ Πύθωνι θρασυνομένῳ καὶ πολλῷ ῥέοντι καθ ὑμῶν οὐχ ὑπεχώρησα , ἀλλ ἀναστὰς ἀντεῖπον καὶ τὰ τῆς πόλεως δίκαι οὐχὶ πρ οὔδωκα , ἀλλ ἀδικοῦντα Φίλιππον ἐξήλεγξα φανερῶς οὕτως ὥστε τοὺς ἐκείνου συμμάχους αὐτοὺς ἀνισταμένους ὁμολογεῖν ·
οὗτος δὲ συνηγωνίζετο καὶ τ ἀναντί ἐμαρτύρει τῇ πατρίδι , καὶ ταῦτα ψευδῆ 0 .
καὶ οὐκ ἀπέχρη ταῦτα , ἀλλὰ πάλιν μετὰ ταῦθ ὕστερον Ἀναξίνῳ τῷ κατασκόπῳ συνιὼν εἰς τὴν Θράσωνος οἰκίαν ἐλήφθη .
καίτοι ὅστις τῷ ὑπὸ τῶν πολεμίων πεμφθέντι μόνος μόνῳ συνῄει καὶ ἐκοινολογεῖτο , οὗτος αὐτὸς ὑπῆρχε τῇ φύσει κατάσκοπος καὶ πολέμιος τῇ πατρίδι .
καὶ ὅτι ταῦτ ἀληθῆ λέγω , κάλει μοι τούτων τοὺς μάρτυρας .
τελέδημος Κλέωνος , Ὑπερείδης Καλλαίσχρου , Νικόμαχος Διοφάντου μαρτυροῦσι Δημοσθένει καὶ ἐπωμόσαντο ἐπὶ τῶν στρατηγῶν εἰδέναι Αἰσχίνην Ἀτρομήτου Κοθωκίδην συνερχόμενον νυκτὸς εἰς τὴν Θράσωνος οἰκίαν καὶ κοινολογούμενον Ἀναξίνῳ , ὃς ἐκρίθη εἶναι κατάσκοπος παρὰ Φιλίππου .
αὗται ἀπεδόθησαν αἱ μαρτυρίαι ἐπὶ Νικίου , ἑκατομβαιῶνος τρίτῃ ἱσταμένου .
μυρία τοίνυν ἕτερ εἰπεῖν ἔχων περὶ αὐτοῦ παραλείπω .
καὶ γὰρ οὕτω πως ἔχει .
πόλλ ἂν ἐγὼ ἔτι τούτων ἔχοιμι δεῖξαι , ὧν οὗτος κατ ἐκείνους τοὺς χρόνους τοῖς μὲν ἐχθροῖς ὑπηρετῶν , ἐμοὶ δ ἐπηρεάζων εὑρέθη .
ἀλλ οὐ τίθεται ταῦτα παρ ὑμῖν εἰς ἀκριβῆ μνήμην οὐ δ ἣν προσῆκεν ὀργήν , ἀλλὰ δεδώκατ ἔθει τινὶ φαύλῳ πολλὴν ἐξουσίαν τῷ βουλομένῳ τὸν λέγοντά τι τῶν ὑμῖν συμφερόντων ὑποσκελίζειν καὶ συκοφαντεῖν , τῆς ἐπὶ ταῖς λοιδορίαις ἡδονῆς καὶ χάριτος τὸ τῆς πόλεως συμφέρον ἀνταλλαττόμενοι ·
διόπερ ῥᾷόν ἐστι καὶ ἀσφαλέστερον ἀεὶ τοῖς ἐχθροῖς ὑπηρετοῦντα μισθαρνεῖν ἢ τὴν ὑπὲρ ὑμῶν ἑλόμενον τάξιν πολιτεύεσθαι 0 .
καὶ τὸ μὲν δὴ πρὸ τοῦ πολεμεῖν φανερῶς συναγωνίζεσθαι Φιλίππῳ δεινὸν μέν , ὦ γῆ καὶ θεοί , πῶς γὰρ οὔ 0 ;
κατὰ τῆς πατρίδος 0 ·
δότε δ , εἰ βούλεσθε , δότ αὐτῷ τοῦτο .
ἀλλ ἐπειδὴ φανερῶς ἤδη τὰ πλοῖ ἐσεσύλητο , Χερρόνησος ἐπορθεῖτο , ἐπὶ τὴν Ἀττικὴν ἐπορεύεθ ἅνθρωπος , οὐκέτ ἐν ἀμφισβητησίμῳ τὰ πράγματ ἦν , ἀλλ ἐνειστήκει πόλεμος , ὅ τι μὲν πώποτ ἔπραξ ὑπὲρ ὑμῶν ὁ βάσκανος οὗτος ἰαμβειοφάγος , οὐκ ἂν ἔχοι δεῖξαι , οὐ δ ἔστιν οὔ τε μεῖζον οὔ τ ἔλαττον ψήφισμ οὐδὲν Αἰσχίνῃ περὶ τῶν συμφερόντων τῇ πόλει .
εἰ δέ φησι , νῦν δειξάτω ἐν τῷ ἐμῷ ὕδατι .
ἀλλ οὐκ ἔστιν οὐδέν .
καίτοι δυοῖν αὐτὸν ἀνάγκη θάτερον , ἢ μηδὲν τοῖς πραττομένοις ὑπ ἐμοῦ τότ ἔχοντ ἐγκαλεῖν μὴ γράφειν παρὰ ταῦθ ἕτερα , ἢ τὸ τῶν ἐχθρῶν συμφέρον ζητοῦντα μὴ φέρειν εἰς μέσον τὰ τούτων ἀμείνω 0 1 .
ἆρ οὖν οὐ δ ἔλεγεν , ὥσπερ οὐ δ ἔγραφεν , ἡνίκ ἐργάσασθαί τι δέοι κακόν ;
οὐ μὲν οὖν ἦν εἰπεῖν ἑτέρῳ .
καὶ τὰ μὲν ἄλλα καὶ φέρειν ἐδύναθ , ὡς ἔοικεν , ἡ πόλις καὶ ποιῶν οὗτος λανθάνειν ·
ἓν δ ἐπεξειργάσατ , ἄνδρες Ἀθηναῖοι , τοιοῦτον ὃ πᾶσι τοῖς προτέροις ἐπέθηκε τέλος 0 ·
περὶ οὗ τοὺς πολλοὺς ἀνήλωσε λόγους , τὰ τῶν Ἀμφισσέων διεξιὼν δόγματα , ὡς διαστρέψων τ ἀληθές .
τὸ δ οὐ τοιοῦτόν ἐστι ·
οὐδέποτ ἐκνίψει σὺ τ ἀκεῖ πεπραγμένα σαυτῷ ·
οὐχ οὕτω πόλλ ἐρεῖς .
καλῶ δ ἐναντίον ὑμῶν , ἄνδρες Ἀθηναῖοι , τοὺς θεοὺς πάντας καὶ πάσας ὅσοι τὴν χώραν ἔχουσι τὴν Ἀττικήν , καὶ τὸν Ἀπόλλω τὸν Πύθιον , ὃς πατρῷός ἐστι τῇ πόλει , καὶ ἐπεύχομαι πᾶσι τούτοις , εἰ μὲν ἀληθῆ πρὸς ὑμᾶς εἴποιμι καὶ εἶπον καὶ τότ εὐθὺς ἐν τῷ δήμῳ , ὅτε πρῶτον εἶδον τουτονὶ τὸν μιαρὸν τούτου τοῦ πράγματος ἁπτόμενον  ἔγνων γάρ , εὐθέως ἔγνων  , εὐτυχίαν μοι δοῦναι καὶ σωτηρίαν , εἰ δὲ πρὸς ἔχθραν ἢ φιλονικίας ἰδίας ἕνεκ αἰτίαν ἐπάγω τούτῳ ψευδῆ , πάντων τῶν ἀγαθῶν ἀνόνητόν με ποιῆσαι .
τί οὖν ταῦτ ἐπήραμαι καὶ διετεινάμην οὑτωσὶ σφοδρῶς ;
ὅτι καὶ γράμματ ἔχων ἐν τῷ δημοσίῳ κείμενα , ἐξ ὧν ταῦτ ἐπιδείξω σαφῶς , καὶ ὑμᾶς εἰδὼς τὰ πεπραγμένα μνημονεύοντας , ἐκεῖνο φοβοῦμαι , μὴ τῶν εἰργασμένων αὐτῷ κακῶν οὗτος ἐλάττων ὑποληφθῇ ·
ὅπερ πρότερον συνέβη , ὅτε τοὺς ταλαιπώρους Φωκέας ἐποίησ ἀπολέσθαι τὰ ψευδῆ δεῦρ ἀπαγγείλας .
τὸν γὰρ ἐν Ἀμφίσσῃ πόλεμον , δι ὃν εἰς Ἐλάτειαν ἦλθε Φίλιππος καὶ δι ὃν ᾑρέθη τῶν Ἀμφικτυόνων ἡγεμών , ὃς ἅπαντ ἀνέτρεψε τὰ τῶν Ἑλλήνων , οὗτός ἐστιν ὁ συγκατασκευάσας καὶ πάντων εἷς ἀνὴρ μεγίστων αἴτιος κακῶν .
καὶ τότ εὐθὺς ἐμοῦ διαμαρτυρομένου καὶ βοῶντος ἐν τῇ ἐκκλησίᾳ πόλεμον εἰς τὴν Ἀττικὴν εἰσάγεις , Αἰσχίνη , πόλεμον Ἀμφικτυονικόν οἱ μὲν ἐκ παρακλήσεως συγκαθήμενοι οὐκ εἴων με λέγειν , οἱ δ ἐθαύμαζον καὶ κενὴν αἰτίαν διὰ τὴν ἰδίαν ἔχθραν ἐπάγειν μ ὑπελάμβανον αὐτῷ .
ἥτις δ ἡ φύσις , ἄνδρες Ἀθηναῖοι , γέγονεν τούτων τῶν πραγμάτων , καὶ τίνος εἵνεκα ταῦτα συνεσκευάσθη καὶ πῶς ἐπράχθη , νῦν ἀκούσατε , ἐπειδὴ τότ ἐκωλύθητε ·
καὶ γὰρ εὖ πρᾶγμα συντεθὲν ὄψεσθε , καὶ μεγάλ ὠφελήσεσθε πρὸς ἱστορίαν τῶν κοινῶν , καὶ ὅση δεινότης ἦν ἐν τῷ Φιλίππῳ θεάσεσθε .
οὐκ ἦν τοῦ πρὸς ὑμᾶς πολέμου πέρας οὐ δ ἀπαλλαγὴ Φιλίππῳ , εἰ μὴ Θηβαίους καὶ Θετταλοὺς ἐχθροὺς ποιήσειε τῇ πόλει ·
ἀλλὰ καίπερ ἀθλίως καὶ κακῶς τῶν στρατηγῶν τῶν ὑμετέρων πολεμούντων αὐτῷ , ὅμως ὑπ αὐτοῦ τοῦ πολέμου καὶ τῶν λῃστῶν μυρί ἔπασχε κακά .
οὔ τε γὰρ ἐξήγετο τῶν ἐκ τῆς χώρας γιγνομένων οὐδὲν οὔ τ εἰσήγεθ ὧν ἐδεῖτ αὐτῷ ·
ἦν δ οὔ τ ἐν τῇ θαλάττῃ τότε κρείττων ὑμῶν οὔ τ εἰς τὴν Ἀττικὴν ἐλθεῖν δυνατὸς μή τε Θετταλῶν ἀκολουθούντων μή τε Θηβαίων διιέντων ·
συνέβαινε δ αὐτῷ τῷ πολέμῳ κρατοῦντι τοὺς ὁποιουσδήποθ ὑμεῖς ἐξεπέμπετε στρατηγούς  ἐῶ γὰρ τοῦτό γε  αὐτῇ τῇ φύσει τοῦ τόπου καὶ τῶν ὑπαρχόντων ἑκατέροις κακοπαθεῖν .
εἰ μὲν οὖν τῆς ἰδίας ἕνεκ ἔχθρας ἢ τοὺς Θετταλοὺς ἢ τοὺς Θηβαίους συμπείθοι βαδίζειν ἐφ ὑμᾶς , οὐδέν ἡγεῖτο προσέξειν αὐτῷ τὸν νοῦν ·
ἐὰν δὲ τὰς ἐκείνων κοινὰς προφάσεις λαβὼν ἡγεμὼν αἱρεθῇ , ῥᾷον ἤλπιζε τὰ μὲν παρακρούσεσθαι , τὰ δὲ πείσειν 0 .
ἐπιχειρεῖ , θεάσασθ ὡς εὖ , πόλεμον ποιῆσαι τοῖς Ἀμφικτύοσι καὶ περὶ τὴν Πυλαίαν ταραχήν ·
εἰς γὰρ ταῦτ εὐθὺς αὐτοὺς ὑπελάμβανεν αὑτοῦ δεήσεσθαι .
εἰ μὲν τοίνυν τοῦτ ἢ τῶν παρ ἑαυτοῦ πεμπομένων ἱερομνημόνων ἢ τῶν ἐκείνου συμμάχων εἰσηγοῖτό τις , ὑπόψεσθαι τὸ πρᾶγμ ἐνόμιζε καὶ τοὺς Θηβαίους καὶ τοὺς Θετταλοὺς καὶ πάντας φυλάξεσθαι , ἂν δ Ἀθηναῖος ᾖ καὶ παρ ὑμῶν τῶν ὑπεναντίων ὁ τοῦτο ποιῶν , εὐπόρως λήσειν ·
ὅπερ συνέβη .
πῶς οὖν ταῦτ ἐποίησεν ;
μισθοῦται τουτονί .
οὐδενὸς δὲ προειδότος , οἶμαι , τὸ πρᾶγμ οὐ δὲ φυλάττοντος , ὥσπερ εἴωθε τὰ τοιαῦτα παρ ὑμῖν γίγνεσθαι , προβληθεὶς πυλάγορος οὗτος καὶ τριῶν ἢ τεττάρων χειροτονησάντων αὐτὸν ἀνερρήθη .
ὡς δὲ τὸ τῆς πόλεως ἀξίωμα λαβὼν ἀφίκετ εἰς τοὺς Ἀμφικτύονας , πάντα τ ἄλλ ἀφεὶς καὶ παριδὼν ἐπέραινεν ἐφ οἷς ἐμισθώθη , καὶ λόγους εὐπροσώπους καὶ μύθους , ὅθεν ἡ Κιρραία χώρα καθιερώθη , συνθεὶς καὶ διεξελθὼν ἀνθρώπους ἀπείρους λόγων καὶ τὸ μέλλον οὐ προορωμένους , τοὺς ἱερομνήμονας , πείθει ψηφίσασθαι περιελθεῖν τὴν χώραν , ἣν οἱ μὲν Ἀμφισσεῖς σφῶν αὐτῶν οὖσαν γεωργεῖν ἔφασαν , οὗτος δὲ τῆς ἱερᾶς χώρας ᾐτιᾶτ εἶναι , οὐδεμίαν δίκην τῶν Λοκρῶν ἐπαγόντων ἡμῖν , οὐ δ ἃ νῦν προφασίζεται λέγων οὐκ ἀληθῆ .
γνώσεσθε δ ἐκεῖθεν .
οὐκ ἐνῆν ἄνευ τοῦ προσκαλέσασθαι δήπου τοῖς Λοκροῖς δίκην κατὰ τῆς πόλεως τελέσασθαι .
τίς οὖν ἐκλήτευσεν ἡμᾶς ;
ἐπὶ ποίας ἀρχῆς 0 ;
εἰπὲ τὸν εἰδότα , δεῖξον .
ἀλλ οὐκ ἂν ἔχοις , ἀλλὰ κενῇ προφάσει ταύτῃ κατεχρῶ καὶ ψευδεῖ .
περιιόντων τοίνυν τὴν χώραν τῶν Ἀμφικτυόνων κατὰ τὴν ὑφήγησιν τὴν τούτου , προσπεσόντες οἱ Λοκροὶ μικροῦ κατηκόντισαν ἅπαντας , τινὰς δὲ καὶ συνήρπασαν τῶν ἱερομνημόνων .
ὡς δ ἅπαξ ἐκ τούτων ἐγκλήματα καὶ πόλεμος πρὸς τοὺς Ἀμφισσεῖς ἐταράχθη , τὸ μὲν πρῶτον ὁ Κόττυφος αὐτῶν τῶν Ἀμφικτυόνων ἤγαγε στρατιάν , ὡς δ οἱ μὲν οὐκ ἦλθον , οἱ δ ἐλθόντες οὐδὲν ἐποίουν , εἰς τὴν ἐπιοῦσαν πυλαίαν ἐπὶ τὸν Φίλιππον εὐθὺς ἡγεμόν ἦγον οἱ κατεσκευασμένοι καὶ πάλαι πονηροὶ τῶν Θετταλῶν καὶ τῶν ἐν ταῖς ἄλλαις πόλεσι .
καὶ προφάσεις εὐλόγους εἰλήφεσαν ·
ἢ γὰρ αὐτοὺς εἰσφέρειν καὶ ξένους τρέφειν ἔφασαν δεῖν καὶ ζημιοῦν τοὺς μὴ ταῦτα ποιοῦντας , ἢ κεῖνον αἱρεῖσθαι .
τί δεῖ τὰ πολλὰ λέγειν ;
ᾑρέθη γὰρ ἐκ τούτων ἡγεμών .
καὶ μετὰ ταῦτ εὐθέως δύναμιν συλλέξας καὶ παρελθὼν ὡς ἐπὶ τὴν Κιρραίαν , ἐρρῶσθαι φράσας πολλὰ Κιρραίοις καὶ Λοκροῖς , τὴν Ἐλάτειαν καταλαμβάνει .
εἰ μὲν οὖν μὴ μετέγνωσαν εὐθέως , ὡς τοῦτ εἶδον , οἱ Θηβαῖοι καὶ μεθ ἡμῶν ἐγένοντο , ὥσπερ χειμάρρους ἂν ἅπαν τοῦτο τὸ πρᾶγμ εἰς τὴν πόλιν εἰσέπεσε 0 ·
νῦν δὲ τό γ ἐξαίφνης ἐπέσχον ἐκεῖνοι , μάλιστα μέν , ὦ ἄνδρες Ἀθηναῖοι , θεῶν τινὸς εὐνοίᾳ πρὸς ὑμᾶς , εἶτα μέντοι καὶ ὅσον καθ ἕν ἄνδρα , καὶ δι ἐμέ 0 .
δὸς δέ μοι τὰ δόγματα ταῦτα καὶ τοὺς χρόνους ἐν οἷς ἕκαστα πέπρακται , ἵν εἰδῆθ ἡλίκα πράγμαθ ἡ μιαρὰ κεφαλὴ ταράξασ αὕτη δίκην οὐκ ἔδωκε .
λέγε μοι τὰ δόγματα .
δΟγμΑ ΑΜΦΙΚΤΥΟΝΩΝ .